


MINISTERUL MEDIULUI, APELOR ŞI PĂDURILOR 
DIRECŢIA GENERALĂ PĂDURI ŞI STRATEGII ÎN SILVICULTURĂ
Nr. DGPSS.  nr.150426 din 30.10.2026	


REFERAT DE APROBARE

      Prezentul proiect de ordin privind aprobarea Metodologiei de atestare a persoanelor juridice specializate să elaboreze amenajamente silvice a fost emis în temeiul art.63 alin.(10) din Legea nr.331/2024 privind Codul silvic, cu modificările și completările ulterioare, ale art.57 alin.(1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum ale art.13 alin.(4) din Hotărârea Guvernului nr.43/2020 privind organizarea şi funcționarea Ministerului Mediului, Apelor și Pădurilor, cu modificările și completările ulterioare. 
Atestatele emise în baza Ordinului ministrului mediului, apelor şi pădurilor nr. 1011/2020 pentru aprobarea Metodologiei de atestare a unităţilor specializate să elaboreze amenajamente silvice rămân valabile până la data expirării acestora.
În  înțelesul prezentei metodologii, prin persoane juridice specializate atestate să elaboreze amenajamente silvice se înțelege persoana juridică care are înscris în actul constitutiv activităţile de inginerie şi consultanţă tehnică legate de acestea, precum şi activităţile în domeniul silviculturii - 7112/7420, 0201/0210, în conformitate cu Clasificarea activităţilor din economia naţională - CAEN și deține atestat pentru elaborarea amenajamentelor silvice.
Lucrările de amenajare a pădurilor pot fi contractate și elaborate numai de persoane juridice specializate atestate în elaborarea amenajamentelor silvice, în condițiile prezentei metodologii.
Atestarea se acordă  persoanelor juridice care îndeplinesc condiţiile de atestare şi care fac dovada că au posibilitatea tehnică de execuţie a lucrărilor de specialitate pentru care au solicitat atestarea, în conformitate cu prevederile prezentei metodologii.
[bookmark: art2]Atestarea persoanelor juridice specializate în elaborarea amenajamentelor silvice se face de către Comisia de atestare numită prin ordin al conducătorului autorității publice centrale care răspunde de silvicultură și este formată din 5 membri.
Comisia de atestare a persoanelor juridice specializate în elaborarea amenajamentelor silvice este legal constituită și funcționează în prezența președintelui sau a vicepreședintelui și a cel puțin 2 membri.
În lipsa președintelui, atribuțiile acestuia se exercită de către vicepreședintele Comisiei de atestare a persoanelor juridice specializate în elaborarea amenajamentelor silvice.
Hotărârile Comisiei de atestare a persoanelor juridice specializate în elaborarea amenajamentelor silvice se iau cu votul a cel puțin jumătate plus unu din numărul membrilor comisiei.
 Atribuțiile Comisiei de atestare a persoanelor juridice specializate în elaborarea amenajamentelor silvice sunt următoarele:

a)  analizează dosarul și hotărăște admiterea sau, după caz, respingerea motivată a cererii de atestarea a persoanelor juridice;
b) dispune motivat retragerea sau suspendarea atestatului, în conformitate cu prevederile prezentei metodologii.
Atribuțiile președintelui Comisiei de atestare a persoanelor juridice specializate să elaboreze amenajamente silvice sunt următoarele:
a) planifică ședințele de atestare și organizează activitatea Comisiei de atestare;
b) semnează atestatul;
c) semnează documentele prin care se decide suspendarea sau, după caz, anularea atestatului.
Atribuțiile secretariatului Comisiei de atestare a persoanelor juridice specializate să elaboreze amenajamente silvice sunt următoarele:
a) înregistrează documentele depuse pentru analiză în vederea atestării;
   b) verifică documentele depuse și consemnează într-o fișă de evaluare existența documentelor necesare cu privire la îndeplinirea de către persoanele juridice a condițiilor specifice prevăzute de metodologie, în vederea atestării;
   c) propune preşedintelui planificarea activităţii Comisiei de atestare şi ordinea de zi pentru şedinţele programate;
   d) asigură convocarea membrilor Comisiei de atestare, respectiv a reprezentanților unităţilor specializate, pentru participarea la ședințele programate;
   e) editează atestatul și îl prezintă președintelui în vederea semnării;
   f) completează și păstrează registrul cu atestatele emise;
   g) completează și păstrează registrul cu procesele - verbale de sedința ale Comisiei de atestare;
   h) redactează alte documente ale Comisiei de atestare;
   i) centralizează datele solicitate;
   j) păstrează ștampila Comisiei de atestare.
[bookmark: cap2][bookmark: art3] Persoanele juridice care solicită atestarea în elaborarea amenajamentelor silvice trebuie să îndeplinească cumulativ următoarele condiții:
a) să fie constituite și să funcționeze în condițiile legii;
b) să aibă un şef de proiect în domeniul amenajării pădurilor, înscris în registrul de atestare a şefilor de proiect, angajat cu contract individual de muncă cu normă întreagă, pe durată nedeterminată, care asigură coordonarea lucrărilor de amenajare pentru capacitatea de proiectare atestată. Şeful de proiect nu poate îndeplini simultan şi funcţia de şef de proiect în cadrul altei/altor persoane juridice specializate atestate să elaboreze amenajamente silvice, sau funcţia de inginer proiectant în cadrul uneia sau mai multor persoane juridice specializate atestate să elaboreze amenajamente silvice. Capacitatea anuală de  coordonare pentru șeful de proiect este de maximum 30.000 ha. Capacitatea poate fi depășită cu maxim 5%;
c) sa aibă un expert certificat tehnic pentru activitatea de amenajarea pădurilor, angajat pe bază de  contract. Expertul care asigură controlul tehnic pentru lucrările de amenajare a pădurilor (CTAP) nu poate îndeplini simultan şi funcţia de şef de proiect, sau funcţia de inginer proiectant în cadrul uneia sau mai multor persoane juridice specializate atestate să elaboreze amenajamente silvice;
d) să aibă dotare tehnică specifică activității pe care o desfășoară, potrivit prezentei metodologii.
(2) În cazul șefilor de proiect și al experților CTAP care au calitatea de administratori ai persoanelor juridice solicitante, aceștia nu trebuie să facă dovada că sunt angajați prin contract individual de muncă.
[bookmark: art4]Pentru dovedirea îndeplinirii condiţiilor de atestare prevăzute la art. 8 alin. (1) persoana juridică depune la secretariatul Comisiei de atestare a persoanelor juridice specializate să elaboreze amenajamente silvice o documentație care cuprinde următoarele:
[bookmark: art5]a) cererea de atestare;
b) actul constitutiv al persoanei juridice, care cuprinde activităţile prevăzute la art. 1 alin. (2);
c) încheierea judecătorului delegat, hotărârea judecătorească definitivă, sau rezoluția conducătorului oficiului registrului comerțului, după caz, privind înregistrarea persoanei juridice;
d) certificatul de înregistrare la Oficiul Național al Registrului Comerțului, sau certificatul de înscriere în registrul asociațiilor și fundațiilor, după caz;
e) certificat constatator eliberat de către Oficiul Naţional al Registrului Comerţului, sau extras din registrul asociațiilor și fundațiilor, după caz, în original, valabil la data depunerii;
f) contractul/contractele individuale de muncă pe durată nedeterminată, în cazul personalului de specialitate angajat, înregistrat la inspectoratul teritorial de muncă, precum şi extrasul REVISAL, nu mai vechi de 30 zile;
g) diploma de studii, sau certificatul din care să rezulte pregătirea profesională a personalului angajat, după caz;
h) certificatul/certificatele de atestare pentru expertul/experții CTAP și certificatul/certificatele de atestare pentru șeful/șefii de proiect;
i) lista de inventar întocmită de administrator cu dotarea tehnică specifică, aflată în stare de funcţionare, necesară pentru desfăşurarea activităţilor pentru care se solicită atestarea, însoţită de facturile de achiziţionare pentru bunurile procurate sau contractele de închiriere sau de comodat ori de prestări servicii cu persoane juridice de specialitate pentru aparatura de specialitate, întocmite pentru executarea de lucrări, cel puțin pe durata de valabilitate a certificatului de atestare.
j) consimțământ privind prelucrarea datelor cu caracter personal;
k) opisul documentelor care sunt depuse la dosarul de autorizare potrivit prevederilor lit. a)-j).
(2) Documentele prevăzute la alin. (1) lit. b)-d), f)-i) se transmit în copie și se certifică pentru conformitate cu originalul de către administratorul persoanei juridice solicitante.
Dotarea minimă tehnică specifică cuprinde următoarele:
a) o stație totală sau un Sistem Satelitar de Navigație Globală, denumit în continuare GNSS. În lipsa staţiei totale sau a GNSS se va depune un contract de prestări servicii, încheiat cu o persoană fizică sau juridică autorizată pentru măsurători topografice, care face dovada dotării cu aparatură necesară măsurătorilor topo - geodezice.
b) un instrument pentru măsurarea înălţimii arborilor pe picior, nu mai vechi de 10 ani;
c) un computer cu imprimantă pentru fiecare șef de proiect;
d) o clupă forestieră;
e) contract de prestări servicii cu o entitate autorizată pentru efectuarea de studii pedologice, nu mai vechi de 10 ani și o trusă pentru analize pedologice;
f) ultima versiune a programului AS elaborat de Institutul Naţional de Cercetare - Dezvoltare în Silvicultură „Marin Drăcea” sau un program de prelucrare automată a datelor; ambele programe trebuie să genereze date în formatul solicitat de Autoritate.
Documentele prevăzute la alin. (1) lit. b) - h) vor fi certificate pentru conformitate cu originalul de către administratorul persoanei juridice solicitante.
Stabilirea capacităţii anuale de proiectare, pentru care se atestă persoanele juridice solicitante, se realizează în urma analizei structurii de personal angajat şi a dotării tehnice specifice.
(2) Capacitatea anuală de proiectare, pentru care se atestă o persoană juridică specializată șă elaboreze amenajamente silvice, se stabileşte ca fiind suprafaţa cumulată cea mai mică, rezultată prin compararea structurii de personal cu dotarea tehnică, în urma îndeplinirii următoarelor condiţii:
a) 4.500 ha/an, cu cartări staţionale, pentru fiecare proiectant cu studii superioare de specialitate, angajat cu normă întreagă ca şef de proiect sau inginer proiectant;
b) 2.000 ha/an, cu cartari stationale, pentru fiecare angajat pensionar cu studii superioare de specialitate;
c) 13.500 ha/an pentru detinerea unui aparat topografic - teodolit, stație totală;
d) 27.000 ha/an pentru detinerea unui sistem GNSS;
e) 4.500 ha/an pentru deținerea unui instrument de măsurare a înalțimii arborilor.
f) 4.500 ha/an pentru deținerea unei clupe forestiere;
[bookmark: art6]Capacitatea anuală de proiectare prevăzută la alin. (2) lit. a) şi b) se stabilește  pentru contractele individuale de muncă cu normă întreagă, respectiv de 8 ore/zi. Pentru fracţiuni de normă capacităţile anuale de proiectare vor fi reduse proporţional.
[bookmark: art8][bookmark: art9][bookmark: art10][bookmark: art11] Comisia de atestare hotărăște admiterea sau, după caz, respingerea cererii de atestare, iar rezultatul se consemnează în procesul-verbal de şedinţă şi se aduce la cunoștința solicitanților prin publicarea pe pagina de internet a Autorităţii, în termen de cel mult 2 zile lucrătoare de la data desfășurării ședinței de atestare.
Persoanele juridice ale căror cereri au fost respinse pot formula oricând o nouă cerere de atestare.
Hotărârile privind respingerea cererilor de atestare pot fi contestate la Comisia pentru soluționarea contestațiilor, în termen de 48 de ore de la data publicării rezultatelor sedinței de atestare.
Comisia pentru soluționarea contestațiilor este formată din 3 membri numiți prin ordin al conducătorului Autorității, iar deciziile acesteia se iau cu votul a cel puțin doi membri.
Contestația trebuie să cuprindă:
a) numele și prenumele administratorului, precum și datele de identificare ale persoanei juridice pe care o reprezintă;
b) descrierea faptei care constituie obiectul contestației;
c)  data depunerii și semnătura administratorului. 

Atestatul se eliberează în termen de 30 zile de la data desfășurării ședinței de atestare persoanei juridice admise.
Perioada de valabilitate a atestatului emis în condițiile prezentei metodologii este de  5 ani.
[bookmark: art13][bookmark: art14][bookmark: art19][bookmark: art21][bookmark: art23][bookmark: art24]Persoanele juridice atestate potrivit prezentei metodologii au următoarele obligații:
[bookmark: art25][bookmark: art26][bookmark: art28]a) să desfășoare activitățile pentru care sunt atestate, potrivit legislației silvice;
b) să respecte măsurile stabilite în procesele verbale sau notele de control întocmite cu ocazia verificărilor tehnice făcute de către persoanele cu atribuții de control sau împuternicite de Autoritate sau de unitățile din subordinea acesteia;
c) să respecte prevederile stabilite și consemnate în procesele verbale ale sedinței de preavizare a soluțiilor tehnice - Conferința a II-a de amenajare;
d) să înainteze spre avizare către Autoritate lucrările elaborate, în termen de cel mult 1 an de la data încheierii procesului verbal al sedinței de preavizare a soluțiilor tehnice - Conferința a II-a de amenajare, însuşite sub semnătură şi ştampilă de persoana juridică specializată în elaborarea amenajamentelor silvice şi colectivul de elaborare, certificate cu proces verbal de avizare internă, însoțite de  hărţile tematice și memoriile de prezentare;
e) să încarce în termen de 30 zile de la organizarea ședinței de preavizare a soluțiilor tehnice - Conferința a II-a de amenajare în aplicația SUMAL 2.0 Amenajare următoarele:
i)  lista descrierii parcelare și lista elementelor de arboret în format compatibil Excel, generată de programul AS sau de un program de prelucrare a datelor compatibil cu acesta;
ii)  baza de date GIS a amenajamentului silvic la nivel de unitate amenajistică în format vectorial de tip poligon, realizată în sistemul național de referință Stereo70/Pulkovo 1942 (58) - EPSG 3844, având obligatoriu extensiile *.SHP, *.SHX, *.DBF si *.PRJ. În entitățile de tip poligon ale unității amenajistice se vor găsi obligatoriu toate informațiile din lista descrierii parcelare generată de programul AS sau de un program de prelucrare a datelor compatibil cu acesta, precum și coloana Proprietar;
f) să pună la dispoziția persoanelor împuternicite de Autoritate, precum și persoanelor cu atribuții de control silvic documentele solicitate în scris;
g) să încarce în SUMAL 2.0 Amenajare, în termen de 30 zile de la data defăşurării, copiile proceselor verbale ale conferinţelor de amenajare şi cele privind verificarea şi recepţia lucrărilor de amenajare – faza teren, precum şi notele de constatare încheiate cu ocazia executării, verificării şi/sau recepţiei lucrărilor;
h) să transmită anual sub semnătură și stampilă, în perioada 15 ianuarie – 15 februarie, direcției care coordonează activitatea de amenajarea pădurilor din cadrul Autorității lista actualizată cu personalul de specialitate angajat, însoțită de extrasul REVISAL, nu mai vechi de 30 zile;
i) să transmită Comisiei de atestare orice modificare a structurii personalului de specialitate, în vederea actualizării capacității de proiectare în termen de maxim 60 de zile  de la data modificării.
Comisia de atestare retrage atestatul în următoarele situații:
[bookmark: art30]a) adoptarea unei posibilități la un nivel mai mare decât cea rezultată prin metodele de calcul al indicatorilor de posibilitate din normele tehnice în vigoare sau prin utilizarea la calculul indicatorilor de posibilitate a unor elemente de calcul neconforme cu realitatea;
b) nerespectarea prevederilor art. 18 lit. a) - c);
c) respingerea în mod consecutiv de Comisia tehnică de avizare pentru silvicultură, într-un interval de 12 luni, a 3 lucrări întocmite de aceeași persoană juridică specializată în elaborarea amenajamentelor silvice. Respingerea se face în situaţia în care lucrările necesită modificarea bazelor de amenajare sau modificarea cuantumului posibilităţii;
d) suspendarea de cel puțin 3 ori a atestatului unităţii specializate, într-un interval de timp de 2 ani;
e) constatarea, prin hotărâre judecătorească definitivă a săvârșirii de către persoana juridică specializată atestată în elaborarea amenajamentelor silvice sau de către un angajat al acesteia a unor fapte penale în legătură cu activitatea pentru care a fost atestată.
Retragerea atestatului unităţii specializate pentru situațiile de la alin. (1) lit. a) - d), determină și retragerea atestatului pentru şeful de proiect.
Comisia de atestare suspendă atestatul în următoarele cazuri:
a) realizarea de contracte pentru lucrări de amenajare a pădurilor a căror suprafață cumulată depășește capacitatea atestată cu mai mult de 5%;
b) trimiterea în judecată a  persoanei juridice specializată în elaborarea amenajamentelor silvice sau a personalului său angajat pentru săvârșirea unor fapte penale în legătură cu activitatea pentru care a fost atestată. Suspendarea atestatului se dispune până la data pronunțării unei hotărâri judecătorești de achitare sau încetare a procesului penal;
c) nedepunerea lucrărilor elaborate în termenul prevăzut la art. 20 lit. d). În acest caz, suspendarea atestatului se dispune până la data avizării lucrării în Comisia tehnică de avizare pentru silvicultură din cadrul Autorității;
d) nedepunerea documentelor în termenul prevăzut la art. 18 lit. h) și i).
(2) În perioada suspendării atestatului se interzice contractarea de lucrări noi pentru amenajarea pădurilor.
(3) Contractele încheiate în perioada suspendării atestatului sunt nule de drept.Evidența situațiilor referitoare la respectarea obligațiilor prevăzute la  art. 17 și 21, precum si evidența măsurilor și a sancțiunilor aplicate de Comisia de atestare se țin pentru fiecare unitate specializată atestată de către direcția de specialitate din cadrul Autorității.
Retragerea atestatului unei unități specializate să elaboreze amenajamente silvice interzice acesteia, precum și administratorului/administratorilor acesteia dreptul de a mai solicita atestarea ca unitate specializată să elaboreze amenajamente silvice pe o perioada de 1 an. 
În situația suspendării sau retragerii atestatului, unitatea specializată să elaboreze amenajamente silvice are obligația finalizării lucrărilor contractate anterior datei suspendării sau retragerii atestatului.
Dosarele privind solicitarea de atestare depuse anterior și aflate în curs de soluționare vor fi actualizate în conformitate cu prevederile prezentei metodologii.
    Având în vedere cele prezentate, vă rugăm să fiţi de acord cu elaborarea proiectului de ordin pentru aprobarea Metodologiei privind procedura şi condiţiile de atestare a persoanelor juridice specializate în elaborarea amenajamentelor silvice.

